ભારતીય ક્રિકેટર દિનેશ કાર્તિકનો જન્મ તામિલનાડુમાં 1 જૂન, 1985માં થયો હતો. કાર્તિકે 10 વર્ષની ઉંમરમાં જ ક્રિકેટ રમવાનું શરૂ કરી દીધું હતું અને તેણે 2002માં ફર્સ્ટ ક્લાસ ક્રિકેટની શરૂઆત કરી હતી. દિનેશ કાર્તિક 23 ટેસ્ટની 37 ઇનિંગ્સમાં એક વાર અણનમ રહી 1000 રન બનાવી ચૂક્યો છે. આ દરમિયાન તેણે એક સદી અને સાત અડધી સદી નોંધાવી છે. વાત જો 79 વનડે મેચોની કરીએ તો, તેમાં 17 વાર અણનમ રહીને દિનેશે 1496 રન બનાવ્યા છે. વનડે મેચોમાં કાર્તિક નવ અડધી સદી ફટકારી ચૂક્યો છે. જ્યારે ટ્વેન્ટી 20માં દિનેશ કાર્તિક 19 મેચોમાં 269 રન બનાવી ચૂક્યો છે. આઈપીએલના આંકડા પર નજર કરીએ તો તેણે 168 મેચોમાં 16 અડધી સદીની મદદથી 3401 રન બનાવ્યા છે.